Razredna ura

Dragi moji biserji ….. kje so vaša opravičila za….

Nekako tako se je začela običajna razredna ura.

Danes pa malo drugače. Predvsem vam želim sporočiti, da pogrešam vašo družbo, čeprav je bila včasih (pogosto) izzivov polna.

Zanima kako se znajdete v novih razmerah. Sedaj lahko na lastni koži preizkušate vsebine iz biologije o nenehnem spreminjanju razmer in prilagajanju novim danostim. Upam, da ste v prilagoditvah uspešni.

Mimogrede, ali bi prilagajanje trenutnim razmeram poimenovali divergentni ali konvergentni razvoj?

Sedaj bi verjetno z veseljem povedali, da so mobiteli zelo uporabni in ne služijo le zapravljanju dragocenega časa. (kako zelo sem se motil:)

Meni se pa v teh razmerah vse bolj potrjuje-utrjuje mnenje, da je knjiga (tisk) ena od najčudovitejših iznajdb človeštva. (glede na temperature zunaj, pa da ne bo Einstein užaljen ogenj tudi :)

Sporočite mi kako vam gre učenje na »daljavo«, ali lahko kako pripomorem k boljšemu učenju oziroma razumevanju vsebin kemije in biologije.

Lepo vas pozdravljam in enako tudi vaše starše

Vaš razrednik

Roman M.